CELEX: 32009R0911
Language: da
Date: 2009-09-29 00:00:00
Title: Kommissionens forordning (EF) nr. 911/2009 af 29. september 2009 om godkendelse af en ny anvendelse af præparatet af Pediococcus acidilactici CNCM MA 18/5M som tilsætningsstof til foder til laksefisk og rejer (indehaver af godkendelsen er Lallemand SAS) (EØS-relevant tekst)

30.9.2009   
            
            
               DA
            
            
               Den Europæiske Unions Tidende
            
            
               L 257/10
            
         
      KOMMISSIONENS FORORDNING (EF) Nr. 911/2009
   af 29. september 2009
   om godkendelse af en ny anvendelse af præparatet af Pediococcus acidilactici CNCM MA 18/5M som tilsætningsstof til foder til laksefisk og rejer (indehaver af godkendelsen er Lallemand SAS)
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
   ud fra følgende betragtninger:
   
               (1)
            
            
               Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for udstedelse af en sådan godkendelse.
            
         
               (2)
            
            
               Der er i overensstemmelse med artikel 7 i forordning (EF) nr. 1831/2003 indgivet en ansøgning om godkendelse af det i bilaget til nærværende forordning opførte præparat. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.
            
         
               (3)
            
            
               Ansøgningen vedrører godkendelse i tilsætningsstofkategorien »zootekniske tilsætningsstoffer« af en ny anvendelse af præparatet af Pediococcus acidilactici CNCM MA 18/5M som tilsætningsstof til foder til laksefisk og rejer.
            
         
               (4)
            
            
               Dette mikroorganismepræparat blev tilladt anvendt uden tidsbegrænsning for slagtekyllinger ved Kommissionens forordning (EF) nr. 1200/2005 (2) og for slagtesvin ved Kommissionens forordning (EF) nr. 2036/2005 (3).
            
         
               (5)
            
            
               Der er fremlagt nye oplysninger til støtte for ansøgningen om tilladelse til at anvende præparatet til laksefisk og rejer. Den Europæiske Fødevaresikkerhedsautoritet (EFSA) konkluderede i sine udtalelser af 1. april 2009 (4), at præparatet af Pediococcus acidilactici CNCM MA 18/5M ikke har skadelige virkninger på dyrs eller menneskers sundhed eller på miljøet, og at anvendelsen af præparatet kan have gavnlige virkninger ved at øge antallet af veludviklede laksefisk og forbedre rejers overlevelsesevne og tilvækst. EFSA mener ikke, at der er behov for særlige krav vedrørende overvågning efter markedsføringen. EFSA gennemgik i sin udtalelse ligeledes den rapport om analysemetoden for fodertilsætningsstoffet, der blev forelagt af det i henhold til forordning (EF) nr. 1831/2003 oprettede EF-referencelaboratorium.
            
         
               (6)
            
            
               Vurderingen af præparatet viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af dette præparat godkendes som anført i bilaget til nærværende forordning.
            
         
               (7)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         UDSTEDT FØLGENDE FORORDNING:
   Artikel 1
   Det i bilaget opførte præparat, der tilhører tilsætningsstofkategorien »zootekniske tilsætningsstoffer« og den funktionelle gruppe »andre zootekniske tilsætningsstoffer«, tillades anvendt som fodertilsætningsstof på de betingelser, der er fastsat i bilaget.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 29. september 2009.
      
         
            På Kommissionens vegne
         
         Androulla VASSILIOU
         
         
            Medlem af Kommissionen
         
      
   
   
      (1)  EUT L 268 af 18.10.2003, s. 29.
   
      (2)  EUT L 195 af 27.7.2005, s. 6.
   
      (3)  EUT L 328 af 15.12.2005, s. 13.
   
      (4)  EFSA Journal (2009) 1038, s. 2, og 1037, s. 1.
   
      BILAG
      
                  Tilsætningsstoffets identifikationsnummer
               
               
                  Navn på indehaveren af godkendelsen
               
               
                  Tilsætningsstof
               
               
                  Sammensætning, kemisk betegnelse, beskrivelse, analysemetode
               
               
                  Dyreart eller -kategori
               
               
                  Maksimumsalder
               
               
                  Minimumsindhold
               
               
                  Maksimumsindhold
               
               
                  Andre bestemmelser
               
               
                  Godkendelse gyldig til
               
            
                  CFU/kg fuldfoder med et vandindhold på 12 %
               
            
                  
                     Kategori: zootekniske tilsætningsstoffer. Funktionel gruppe: andre zootekniske tilsætningsstoffer (forbedring af dyrenes tilvækst).
                  
               
            
                  4d1712
               
               
                  Lallemand
                  SAS
               
               
                  
                     Pediococcus acidilactici
                  
                  CNCM MA 18/5M
               
               
                  
                               
                           
                           
                              Tilsætningsstoffets sammensætning:
                              Præparat af levedygtige celler af Pediococcus acidilactici CNCM MA 18/5M med et indhold på mindst 1 × 1010 CFU/g tilsætningsstof
                           
                        
                               
                           
                           
                              Aktivstoffets karakteristika:
                              Levedygtige celler af Pediococcus acidilactici CNCM MA 18/5M
                           
                        
                               
                           
                           
                              Analysemetode (1):
                              
                                           
                                       
                                       
                                          Kvantificering: Pladespredningsmetoden under anvendelse af MRS-agar og 37 °C som inkubationstemperatur.
                                       
                                    
                                           
                                       
                                       
                                          Identifikation: PFGE-elektroforese (pulsed-field gel electrophoresis).
                                       
                                    
                        
               
                  Laksefisk
               
               
                  —
               
               
                  3 × 109
                  
               
               
                  —
               
               
                  
                              1.
                           
                           
                              I brugsvejledningen for tilsætningsstoffet og forblandingen angives oplagringstemperatur, holdbarhed og pelleteringsstabilitet.
                           
                        
                              2.
                           
                           
                              Anbefalet dosis for laksefisk 3 × 109 CFU/kg fuldfoder
                           
                        
                              3.
                           
                           
                              Sikkerhedsforanstaltninger: Der skal bæres åndedrætsværn under håndteringen.
                           
                        
               
                  20.10.2019
               
            
                  Rejer
               
               
                  1 × 109
                  
               
            
         (1)  Nærmere oplysninger om analysemetoderne findes på EF-referencelaboratoriets hjemmeside: www.irmm.jrc.be/crl-feed-additives